Жел энергетикасы қондырғысы — Қазақстан Энциклопедиясы
"Жел энергетикасы қондырғысы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Жел энергетикасы қондырғысы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Жел энергетикасы қондырғысы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 190
TEXT: Қазақстан Энциклопедиясы Жел энергетикасы қондырғысы — жел ағынының кинетикалық энергиясын энергияның басқа түріне түрлендіретін техникалық құрылғылар жиынтығы. Жел энергетикасы қондырғысы жел агрегатынан, энергияны аккумуляттаушы немесе қуатты резервтеуші құрылғыдан және бірқатар жағдайларда қосалқы қозғалтқыштан, сондай-ақ, қондырғының жұмыс режимдерін автоматтық басқару жүйелерінен тұрады. Жел энергетикасы қондырғысы арнайы қолданыстық жел энергетикасы қондырғысы және кешенді қолданылатын жел энергетикасы қондырғысы болып ажыратылады. Жел электр станциясы — желдің кинетикалық энергиясын электр энергиясына түрлендіретін қондырғы. Ол жел қозғалтқышынан, электр тогы генераторынан, олардың жұмысын басқаратын автоматтық құрылғыдан, оларды орнату және қызмет көрсетуге арналған құрылыстардан, ғимараттардан тұрады. Желсіз күндерде жұмыс жасауы үшін резервтік жылулық қозғалтқышпен, аккумулятор батареяларымен, гелиоқондырғылармен толықтырылады. Әдетте, жел электр станциясы тұрақты ток генераторларымен жабдықталады. Ал тұтынушыларға қажетті айнымалы ток инвертор деп аталатын арнайы құрылғыдан алынады. Инвертор тұрақты токты айнымалы токқа түрлендіретін құрылғы болып табылады. Жел электр станцияларын жел жиі тұратын жерлерде, орталықтандырылған электрмен жабдықтау тораптарынан қашық орналасқан ауылдық мекендерде, далалық, шөлейтті, т. жерлерде қолданады. Жел энергетикасы қондырғысының қуаты 100 к вттан бірнеше МВт-қа дейін жетеді. Ең қуатты жел энергетикасы қондырғысы Германияда салынған. Қазіргі кезде бірлік қуаты 15 МВт-қа дейінгі жел энергетикасы қондырғысы жобалануда. Қазақ энциклопедиясы, 3 том } }}} | Бұл үлгі мақалаларды автоматты түрде қосады
